Марко Ганчев
Двете начала

chitanka.info

Невинен, давам на живота стойност.

А грешните пък дават му дела.

И се постига паралелна стройност

на недопиращи се начала.

Обаче по естествена причинност,

на грешните дейци по някой път

приисква им се допир до невинност

и ме потърсват да ме унизят.

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.